Here is a page extracted from Wikipedia that may contain CSS, HTML, and a lot of unformatted text.

Title: Pat Riley
Content: Patrick James „Pat“ Rileī (Patriks Džėimsos „Pets“ Railis, gėmė̄ 1945 metās kuova 20 d.) – JAV krepšėn treneris. Daugkartinis NBA čempijuons.

Žaidies 

Railis jaunīstie bov gers krepšininks i futbolininks. Uns žaid Linton mokīkluo, vėliau, 1966, tap Kentok Universitet krepšėn komandas nario. Su šia komanda uns patek ir i NCā final, bet anū pralaimiej Teksas universitet komanda. Tas pates metās uns bov pašaukts San Diego „Rockets“ komandas pėrmam NBA naujuoku biržas ratė. Tou pačio meto anū 11 naujuoku biržas ratė pasirink i futbol komanda Dalas „Cowboīs“. Bet Railis nusprend geriau tap krepšininko.

Kap žaidies Pets Railis žaid San Dieg „Rockets“ komanduo, vėliau perėj i Los Andžel „Lakers“ i padiej šia komanda tap 1972 metū NBA čempijuonė. Karjier krepšininks baig Fīniks „Suns“ komanduo laimiedams NBA vakarū konferencėjes final.

Treneris

Los Andžel „Lakers“ 

1977 metās Railis tap „Lakers“ komandas trener aisistėnto. 1981 uns tap vīriausio komandas trenerio. Tas pates metās uns atvėd komand i NBA vėršūn. „Lakers“ Railis trenirav lig 1990 m. Uns padiej „Lakers“ iškovuot dar 3 čempijuon žėidus.

Niu Jork „Knicks“ 

1991–1995 treneris dėrb Niu Jork „Knicks“ ekipuo, su šio komanda uns 1991, 1993 pasėik geriaus komandas rezultat per reguliariui sezuon per vės komandas istuorėj. 1994 patek i NBA final, bet anū pralaimiej Hiuston „Rocket“ komanda.

1995 treneris sutėk trenirout Majam „Heat“ komand i but anuos generalėnio vadībininko. Komanda kelis sezuonus žaid laba gera, bet 2002–2003 sezuon „Heat“ susikluost prastuoka i Railis nusprend atsisakīt trener apost i apsirėbuot tik generalėn komandas vadībinink pareiguom.

Majam „Heat“ 

2005–2006 m. sezuon Majam komanda prasidiej nesėkminga i treneris S. Van Gandis pasitrauk iš sav post. Naujoujo komandas trenerio apėntās tap Raili.s Uns atvėd komand i NBA čempijuonu suost i vadovaus ana i kėtas metās.

Karjiera 

 1987–1981: Los Andžel „Lakers“ (NBA trener asistėnts
 1981–1990: Los Andžel „Lakers“ (NBA) vīr. treneris
 1991–1995: Niu Jork „Knicks“ (NBA) vīr. treneris
 1995–2003: Majam „Heat“ (NBA) vīr. treneris
 2005-????: Majam „Heat“ (NBA) vīr. treneris

Žaidiej pasėikėmā 

 1972 metū NBA čempijuons

Trener pasėikėmā 

 6 kart NBA čempijuons
 2 kart išrinkts geriausio metū trenerio

Rileī,Pat